**Занятак № \_\_\_\_\_\_**

**Тэма:** «Склад слова. Значэнне слова. Вызначэнне канчатка і асновы слова. Правапіс прыставак без-(бяз-), бес-(бяс-), не-(ня-), з-(с-), раз-(рас-), уз-(ус-)”.

**Мэты:** актуалізаваць веды вучняў пра значымыя часткі слова: корань, прыстаўку, суфікс, канчатак, аснова; практыкаваць у разборы слова па саставе, у падборы аднакаранёвых слоў; развіваць арфаграфічную пільнасць; узбагачаць лексічны запас вучняў.

- адпрацоўваць уменні адрозніваць формы слова ад аднакаранёвых слоў, вызначаць канчатак і аснову слова; актуалізаваць веды вучняў пра правапіс галосных е (я) у прыстаўках; практыкаваць ва ўтварэнні аднакаранёвых антонімаў з дапамогай прыставак;

- сфарміраваць уяўленне вучняў пра аснову як частку слова без канчатка; паўтарыць правапіс парных звонкіх і глухіх зычных; адпрацоўваць уменні правільна пісаць словы з прыстаўкамі з-(с-), раз-(рас-), уз-(ус-), выхоўвасць цікавасць да беларускага слова.

**Змест занятка:**

1. ***Актуалізацыя ведаў***

- Усё на свеце з чаго-небудзь складаецца: дом складаецца з падмурка, павеверхаў, даха, вокнаў, дзвяры.

 Мова таксама складаецца са сказаў, а сказы – са слоў. Словы зроблены са свайго “будаўнічага” матэрыялу. Кожная з частак уносіць у слова сваю частку сэнсу.

*Настаўнік малюе схему слова*

*.  У гэтым доме жыве гаспадар, яго завуць – корань. У яго ёсць два памочнікі- суфікс і прыстаўка. З іх дапамогай ён мяняе сваё значэнне- утварае новыя словы.*

*Усе яны размяшчаюцца на адном падмурку, які называецца- аснова слова.*

*Каб наш “гаспадар” мог ужывацца з іншымі словамі ў словазлучэнні або ў сказе побач з хатай ёсць зменная частка будынка- канчатак.*

 **

КАНЧАТАК

ПРЫСТАЎКА КОРАНЬ СУФІКС

*аснова слова*

* А вось кожнае слова таксама мае свое часткі.

**Успамінаем!**

З якіх значымых частак складаецца слова?

Якая частка слова выконвае галоўную ролю? Чаму?

Што абазначае само слова “корань”? Якое значэнне можа мець гэтае слова?

 У кораня ёсць два будаўніка, якія дапамагаюць яму ўтварыць навыя словы. Гэта- прыстаўка і суфікс. А вось звязаць словы ў сказе ці словазлучэнні дапамагае канчатак. Аснова слова- гэта частка слова без канчатка. Тая літара, на якую заканчваецца аснова і будзе прапанаваць выбар канчатка.( цвёрды, мяккі, зацвярдзелы зычны асновы)

-Якую ролю адыгрываюць прыстаўкі, суфіксы, канчаткі?

 **САСТАЎ СЛОВА**

прыстаўка корань суфікс канчатак

Работа па табліцы “Састаў слова”.

|  |  |
| --- | --- |
| **Прыстаўка** | Значымая частка слова, якая ўтварае новыя словы; стаіць перад коранем |
| **Корань** | Агульная частка роднасных слоў, у ёй заключана агульнае значэнне ўсіх роднасных слоў |
| **Суфікс** | Значымая частка слова, якая ўтварае новыя словы; стаіць пасля кораня |
| **Канчатак** | Зменная частка слова, якая ўтварае формы слова і звязвае словы ў словазлучэнні і сказы |
| **Аснова слова** | Частка слова без канчатка |

Як вызначыць корань? Як знайсці прыстаўку? суфікс? канчатак?

***Алгарытм: Каб знайсці аснову слова, неабходна:***

* + Змяніць слова;
	+ Выдзеліць канчатак як зменную частку слова;
	+ Тую частку слова, якая застаецца пасля выдзялення канчатка, абазначыць знакам \_\_\_\_\_\_ . Гэта і будзе аснова слова.

*Складаецца алгарытм вызначэння астатніх частак слова.*

**2.Практычная работа**

***Заданне №1.* *Арфаграфічная мінутка.*** *Адгадаць загадку. Растлумачць правапіс прапушчаных арфаграм.*

**Да..ганогі земл..мер**

**Схапіў жабу за ка..нер,**

**Па траве павалач..ў,**

**У канаве намач..ў,**

**Вострым носам дзе..бануў,**

**Уздыхнуў і – праглынуў.** В.Вітка

*Запісаць адгадку. Падабраць да яе аднакаранёвыя словы*

***Заданне №2.*** *Гульня “Літарная лесвіца”.*

 **Падабраць да слова *рыба* аднакаранёвыя словы. Выдзеліць корань.**

Адказ: рыба, рыбка, рыбакі, рыбалка, рыбачыць, рыбалоўны і інш.

***Заданне №3.*** *Гульня “Збяры слова”.*

 *Са значымых частак слова ўтварыць новыя словы і запісаць іх. Зрабіць разбор слоў, якія атрымаліся, па саставе.*

А) Прыстаўка, як у слове ***развітанне,*** корань, як у слове ***гады***, суфікс узялі са слова ***вузкі,*** а канчатак, як у слове ***ліпа.***

(разгадка)

Б) Корань такі ж, яку у слове ***мароз,*** суфікс і канчатак, як у слове ***лясны.***

(марозны)

В) Прыстаўка, як у слове ***зарэчны***, корань, як у слове ***думаць***, суфікс узялі са слова ***рэчка,*** а канчатак, як у слове ***сасна.***

(задумка)

Г) Прыстаўка такая ж, як у слове ***пад’езд,*** корань, як у слове ***асіна.*** Суфікс, як у слове ***грузавы*** і як у слове ***караблік***. Канчатак, як у слове ***стол.***

 (падасінавік)

***Заданне №4.*** *Прачытайце тэкст. Спішыце яго. Знайдзіце аднакаранёвыя словы. Выдзяліце ў іх корань. Успамніце, як адрозніць форму слова ад аднакаранёвых слоў.*

 **Жнівень багаты грыбамі. Цёплыя дажджы спрыяюць росту грыбоў. Таму такія дажджы называюць грыбнымі. Грыбнікоў вабяць і малады сасоннік, і стары бор. Асабліва вабіць лес, калі кранецца ў рост кароль “грыбнога царства” – баравік.**

***Заданне №5.******Работа з дэфармаванымі сказамі.***

*Заданні:*

* + *Скласці і запісаць сказы, змяняючы словы, як патрабуе сэнс.*
	+ *Абазначыць канчаткі і аснову ў слове* ***бусел.***

Убачыць, бусел, можна, ва, усе, куток, Беларусь.

Белы, бусел, лічыцца, сімвал, дабро, і, шчасця.

Гняздо, бусел, звычайна, размешчаны, на, дрэва, ці, на, дах.

Паміж, бусел, і, чалавек, існаваць, трывалы, дружба.

***3.Правапіс прыставак***

|  |
| --- |
| **Успомні!** Прыстаўкі, якія заканчваюцца на **–д, -б (над-, пад-, аб-),** пішуцца **нязменна**,незалежна ад вымаўлення.Літары звонкіх гукаў: **б, г, д, дз, дж, з.**Літары глухіх гукаў: **п, х, т, ц, ч, ш, с.**Прыстаўкі **з-, с-** і тыя , што заканчваюцца **на -з, -с (раз-, рас-, без-, бес- і інш**.), як вымаўляюцца, так і пішуцца. Калі першы зычны кораня звонкі, пішы літару **з**, калі глухі – **с.**  |

***Заданне № 6.*** *Прачытай словы. Вусна выдзелі прыстаўкі ў словах і растлумач іх правапіс.*

**скласці збегчы**

**распіхаць разлінеіць**

**ускочыць узгорак**

**бяссмерце бязвольны**

**расклад раз’езд**

***Заданне № 7.*** *Спішы, раскрываючы дужкі. Абазнач прыстаўкі.Абгрунтуй свой выбар.*

**(За)плаціць (за)тавар, (у)несці (ў)пакой, (на)пісаць (на)дошцы, (з)лезці (з)даху, (ад)плыць (ад)берага, (пра)чытаць (пра)звяроў, (з)ляпіць (з)пластыліну, (ад)ысці (ад)дома, (з)бегчы (з)пагорка.**

**4. Замацаванне вывучанага.**

***Заданне № 8.*** *У час гульні вучні знаходзяць “лішняе слова”. Аднакаранёвыя словы разбіраюць па саставу.*

**Гора, горны, гара, гарняк, горка.**

**Соль, салонка, саліст, саліць.**

**Вада, вадзічка, вадзіць.**

**Дарога, шлях, дарожны, падарожнік.**

**5. Самастойная работа**

**Варыянт1**

1. Адзначце слова, якім можна дапоўніць сказ “… - частка слова без канчатка”.

а)корань б) канчатак в) аснова

1. Вызначце аснову ў словах.

Дожджык, лясны, прыбегла, краіна.

1. Выпішыце слова, якое адпавядае схеме: прыстаўка+ корань+ суфікс+канчатак

Праца, лесавічок, замаразкі.

**Варыянт2**

1. Адзначце слова, якім можна дапоўніць сказ “… - частка слова, якая служыць для сувязі слоў у сказе”.

а)аснова б)канчатак в)суфікс

1. Вызначце аснову ў словах.

Вераснёвы, лясок, працавалі, вёска.

1. Выпішыце слова, якое адпавядае схеме: корань+канчатак

Ляснік, бярозка, ліпа..

 **6. Падагульненне.**

Якія словы з’яўляюцца роднаснымі (аднакаранёвымі) да слова *кніга?* Выпісаць іх і абазначыць корань.

*Кніжны, падручнік, кнігалюб, кнігарня*

**7.Вынік занятка.**

 **Гульня “Аукцыён**”. Падбярыце як мага больш аднакаранёвых слоў да наступных слоў:

 1 група 2 група 3 група

 трава бяроза агарод

**8.Дадатковыя заданні:**

**Слоўнікавая работа. Работа над зрокавым вобразам слова.**

Выпісаць са слоўніка словы, якія адносяцца да тэмы “Надвор’е” або “Прырода” з націскным **о.**

(Напрыклад: водар, усход, горача, зорка, крыгаход, поўдзень, змрок, сонейка, золак і інш.).

Змяніць словы так, каб яны абазначалі прыметы прадметаў і адказвалі на пытанне *які?*Абазначыць значымыя часткі слоў.